CELEX: 22021D0498
Language: hu
Date: 2018-10-26 00:00:00
Title: Az EGT Vegyes Bizottság 215/2018 határozata (2018. október 26.) az Európai Gazdasági Térségről szóló megállapodás X. mellékletének (A szolgáltatásokról általában) és XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról [2021/498]

2021.3.25.   
               
               
                  HU
               
               
                  Az Európai Unió Hivatalos Lapja
               
               
                  L 105/11
               
            
         AZ EGT VEGYES BIZOTTSÁG 215/2018 HATÁROZATA
         (2018. október 26.)
         az Európai Gazdasági Térségről szóló megállapodás X. mellékletének (A szolgáltatásokról általában) és XVIII. mellékletének (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) módosításáról [2021/498]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A munkavállalók szolgáltatások nyújtása keretében történő kiküldetéséről szóló 96/71/EK irányelv érvényesítéséről és a belső piaci információs rendszer keretében történő igazgatási együttműködésről szóló 1024/2012/EU rendelet (az IMI-rendelet) módosításáról szóló, 2014. május 15-i 2014/67/EU európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás X. és XVIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás X. mellékletének 3. pontja (1024/2012/EU európai parlamenti és tanácsi rendelet) a következő franciabekezdéssel egészül ki:
            
                        „–
                     
                     
                        
                           32014 L 0067: Az Európai Parlament és a Tanács 2014/67/EU irányelve (2014. május 15.) (HL L 159., 2014.5.28., 11. o.).”
                     
                  
         
            2. cikk
            Az EGT-megállapodás XVIII. melléklete a 30a. pont (2009/17/EK bizottsági határozat) után a következő szöveggel egészül ki:
            
                        „30b.
                     
                     
                        
                           32014 L 0067: Az Európai Parlament és a Tanács 2014/67/EU irányelve (2014. május 15.) a munkavállalók szolgáltatások nyújtása keretében történő kiküldetéséről szóló 96/71/EK irányelv érvényesítéséről és a belső piaci információs rendszer keretében történő igazgatási együttműködésről szóló 1024/2012/EU rendelet (az IMI-rendelet) (HL L 159., 2014.5.28., 11. o.).
                        Az irányelv rendelkezéseit e megállapodás alkalmazásában a következő kiigazítással kell alkalmazni:
                        A 4. cikk (3) bekezdésének c) pontjában az EFTA-államok tekintetében »az 593/2008/EK rendelet (Róma I.) és/vagy a Római Egyezmény« szövegrész nem alkalmazandó.”
                     
                  
         
            3. cikk
            A 2014/67/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2018. október 27-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. október 26-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 159., 2014.5.28., 11. o.
         
         
            (*1)  Alkotmányos követelmények fennállását jelezték.
      
      
         
            Az EFTA-államok nyilatkozata
            a 2014/67/EU irányelvet az EGT-megállapodásba foglaló 2018. október 26-i 215/2018 EGT vegyes bizottsági határozathoz [2021/…]
            A munkavállalók szolgáltatások nyújtása keretében történő kiküldetéséről szóló 96/71/EK irányelv érvényesítéséről szóló, 2014. május 15-i 2014/67/EU irányelv a pénzügyi közigazgatási szankciók és pénzbírságok határokon átnyúló végrehajtására vonatkozó rendelkezéseket irányoz elő. Ezen irányelvnek az EGT-megállapodásba történő belefoglalása nem érinti a pénzügyi közigazgatási szankciók és pénzbírságok határokon átnyúló végrehajtására vonatkozó rendelkezéseket tartalmazó jövőbeli jogi aktusok belefoglalását az EGT-megállapodásba.